
Hol az igazság? Megtévesztés és manipuláció a bulvár szalagcímeiben

Kulcsszavak: dezinformáció; szalagcímek; bulvár; manipuláció; nyelvhasználat
Az online híradásokban gyakran találkozhatunk a dezinformáció jelenségével, különös tekintettel a szalagcímekre. Ebben a kutatásban a profitszerzés céljából használt manipulatív szalagcímekkel foglalkozom, méghozzá a Facebookon megjelenő bulvárújságírás keretein belül maradva. Dolgozatomban elsősorban a pragmatikához szorosan kötődő tudományterületek bevonásával arra keresem a választ, hogy az említett félrevezetést hogyan lehet meghatározni, elemezni és alátámasztani. Kutatásom mikroelemzések útján szemlélteti a kattintásvadász cikkek szalagcímeinek nyelvi és nem nyelvi jellegzetességeit, illetve a címek és a hírtestek tartalmának ambivalens viszonyát – ezáltal pedig átfogó szempontrendszert ad a szalagcímekben megjelenő manipuláció felismeréséhez.



